*Prilozi za proučavanje historije Sarajeva* je časopis koji objavljuje prethodno neobjavljene radove i zahtijeva potpisivanje *Izjave o autentičnosti*.

Prilikom objavljivanja, rad može biti svrstan u sljedeće kategorije:

* Izvorni naučni rad
* Prethodno priopćenje
* Pregledni rad
* Stručni rad
* Biografija / Bibliografija / Sjećanje
* Izlaganje sa konferencije
* Stručna / Naučna objava građe
* Prijevod
* Manji prilozi (recenzije, prikazi, odgovori, reagiranja, diskusije, obavještenja i dr.)

Uredništvo će konačnu odluku o prijedlogu recenzenata donijeti nakon konsultacija s članovima Redakcije. Recenzenti će klasificirati radove prema jasno definiranim uputama dostupnim na web stranici časopisa. Više od 50% sadržaja časopisa čine naučni radovi (izvorni naučni radovi, prethodna saopćenja i pregledni naučni radovi). Rukopis (uključujući bibliografiju) treba da sadrži do 3 autorska arka (48 autorskih kartica), a broj priloga (slike, karte, tabele itd.) treba da odgovara obimu rukopisa. Uredništvo, međutim, zadržava pravo da prihvati rukopise koji premašuju propisani broj stranica ukoliko smatra da je to u interesu časopisa. Članci se mogu objavljivati ​​na bosanskom, hrvatskom, srpskom ili nekom drugom evropskom jeziku (engleski, francuski, njemački, španski ili italijanski). Međutim, Uredništvo zadržava pravo izbora radova koji se dostavljaju na stranim jezicima.

*Prilozi za proučavanje historije Sarajeva* objavljuju se u printanom izdanju, kao i elektronskim putem.

Časopis ne ograničava svoj hronološki ili tematski okvir na određeni historijski period osim što isti trebaju imati fokus na prostor Sarajeva i njegove okoline (u najširem smislu to bi obuhvatalo prostor današnje administrativne jedinice Kantona Sarajevo). *Prilozi za proučavanje historije Sarajeva* obrađuju širok spektar tema iz različitih naučnih disciplina i umjetnosti kao što su: historija, arheologija, antropologija, etnologija, historija umjetnosti, historijska geografija, pravo, teologija, pedagogija, psihologija, književnost, ekonomija, muzička i likovna umjetnost, sociologija, arhtitektura i sl. Podržavamo interdisciplinarni pristup koji je u skladu s ciljevima časopisa *Prilozi za proučavanje historije Sarajeva*. Prihvataju se samo radovi koji zadovoljavaju naučne standarde časopisa. Uredništvo zadržava pravo da odbije rad ako isti ne ispunjava standarde kvalitete ili zahtjeva za prijavu.

**Radovi trebaju biti prijavljeni putem Open Journal System na web stranicu Muzeja Sarajeva www.muzejsarajeva.ba ili putem zvanične email adrese časopisa prilozimuzejasarajeva**@ **gmail.com**

Rukopis treba biti priložen u formatu MS Word dokumenta koji je naslovljen punim imenom i prezimenom autora ili naslovom rada. Rad treba biti poslan u fontu **Times New Roman**, sa glavnim tekstom čija je veličina slova 12 i proredom 1.5. Glavni naslov treba imati veličinu fonta 16, dok podnaslov(i) 14. Rukopis treba biti predan bez formatiranja i obilježavanja stranica. Prostor za slike, ukoliko ih ima i predviđene su da budu u tekstu, treba biti striktno naglašen. U tekstu koristiti isključivo arapske brojeve, dok se rimska forma može pisati samo u slučaju nužnosti, odnosno gdje nisu predviđeni arapski brojevi.

Rukopis također treba obavezno sadržavati slijedeće reference:

1. Informacije o autoru/autorima: ime i prezime, naziv i adresa ustanove u kojoj radi, e-mail adresu (navode se u zaglavlju ispred teksta, lijevo poravnanje, veličina slova 12, prored 1.5)
2. Naslov rukopisa (centralno poravnanje, malim slovima, bold, veličina slova 16, prored 1.5)
3. Apstrakt – Abstract (veličina slova 11, prored 1.15, apstrakt treba biti na jeziku rada na kojem je napisan rukopis, kao i na engleskom jeziku, maksimalno do 500 riječi)
4. Ključne riječi – Key Words (veličina slova 11, prored 1.15, ključne riječi trebaju sadržavati maksimalno do 10 riječi i trebaju biti napisane na jeziku kojim je pisan rukopis, kao i engleskom jeziku)
5. Glavni tekst sa fusnotama
6. Sažetak – Summary (maksimalno do 1000 riječi. Naslov treba imati centralno poravnanje, napisan malim slovima i uključenom opcijom bold. Veličina naslova je 14, a prored je 1.5. Veličina slova u tekstu je 12, dok je prored 1.5. Sažetak se definira kao skraćena verzija rukopisa, u kojem se nalaze najznačajnije stavke, kao i zaključci do kojih je autor došao prilikom svog istraživačkog rada. Ako je glavni tekst napisan na jednom od ranije navedenih stranih jezika, onda sažetak treba biti napisan na bosanskom / hrvatskom / srpskom jeziku. Ukoliko je rad napisan na bosanskom / hrvatskom / srpskom jeziku onda je potrebno priložiti i prijevod sažetka.)
7. Popis korištene literature i izvora (veličina slova 11, naslovi istaknuti opcijom bold, poravnanje Justify, a prored 1.5.)
8. Popis ilustracija i tabli – ako ih autor koristi u tekstu

**UPUTSTVA ZA CITIRANJE U REFERENCAMA ILI FUSNOTAMA**

1. **IZVORI**
* **Pisani antički izvori**

Za grčke izvore koristiti formu skraćenica prema Liddel & Scott (LSJ).

Za izvore na latinskom jeziku koristiti formu skraćenica prema Oxford Latin Dictionary (OLD): skraćeno ime autora, broj knjige, broj poglavlja i broj podatka unutar poglavlja. Izbjegavati korištenje zareza i rimskih brojeva.

**Primjeri**:

Vell.Pat. 2. 114. 4 ; Dio 48.41.7; Strabo 7.5.2.

Ukoliko je riječ o autorima koji imaju više sačuvanih djela, onda je potrebno navesti i naslov djela u skraćenom obliku u kurzivu.

**Primjeri**:

App. *Illyr.* 13.37; Plin. *HN* 3.144 ; Suet. *Aug*. 27.1.

* **Edicije grčkih i latinskih spomenika**

Citira se skraćeni naziv edicije u kurzivu, broj toma ili godina izdanja, broj spomenika. Izbjegavati korištenje rimskih brojeva.

**Primjer**:

*CIL* 03, 02766a: *ILJug* 03 1581; *AE* 1948, 0244.

* **Neobjavljena arhivska građa**

U fusnotama se navode skraćenice za naziv arhiva (kratica), korištenog fonda (skraćenica), godine, kutije, šifre i broja dokumenta ukoliko je na izvoru naveden.

**Primjer**:

ABiH, ZVS, 1912, Kut. 86, Šif. 25 – 211 / Br. 80.594 Praes.

* **Objavljeni izvori** (Zbirke ili zbornici zakona, objavljena arhivska građa, putopisna ili memoarska građa i sl.)

Ukoliko je riječ o objavljenoj arhivskoj građi citira se na slijedeći način: prezime uređivača, godina izdanja i broj stranice. Ukoliko uređivač nije poznat, onda navesti naziv knjige, godinu izdanja i broj stranice.

**Primjer:**

Rodinis (ur.) 2008, 15.

Ista metoda se primjenjuje i kod citiranja objavljenih zbirki zakona, navođenja putopisne ili memoarske građe.

**Primjeri**:

Sladović (ur.) 1915, 394 – 411.

Zbornik zakona i naredaba za Bosnu i Hercegovinu 1921, 18.

Kuripešić 2001, 34.

* **Citiranje članaka iz štampe**

Navodi se prezime autora ili inicijali ukoliko su samo oni navedeni u potpisu. Zatim se pod navodnicima citira naslov članka, naziv novina (*italic*), broj, datum i stranica. Ukoliko nije poznat autor teksta, onda navesti sve ostalo istim redom.

**Primjer**:

Selimbegović. „Ima li Valter većinu u Sarajevu?“ *Oslobođenje* 26, 23. 10. 2006, 7.

„Nova Zemaljska bolnica“ Bošnjak 17, 14. 6. 1894, 1.

1. **LITERATURA**

Kada je u pitanju citiranje literature, primjenjuje se oksfordska metoda. Naučne reference ili fusnote pišu se na dnu stranice (*sub calce*), u numeričkom redoslijedu (1, 2, 3,...), odvojene separatorom od glavnog teksta.

Oblik slova u fusnotama je **Times New Roman** (*Times New Roman* CE), dok je veličina slova 10, prored 1.5, a tekst je poravnat opcijom *Justify*.

* **Citiranje u fusnotama se navodi slijedećim redoslijedom: 1.) Prezime autora, 2.) godina izdanja, 3.) broj stranice.**

**Primjer**:

Mesihović 2024, 116.

* **Ukoliko se navodi više autora u istoj fusnoti, onda se svako navođenje odvaja znakom tačka-zarez (;).**

**Primjer**:

Bojanovski 1988, 35. ; Mesihović, 2011, 56. ; Paškvalin 2012, 78 – 79.

* **Ukoliko se redom navodi više bibliografskih jedinica od istog autora, potrebno je jedinice poredati hronološki i odvojiti sa znakom tačka-zarez (;).**

**Primjer:**

Bojanovski 1969, 30. ; Bojanovski 1974, 48. ; Bojanovski 1988, 256. ;

* **Ukoliko se od istog autora navodi više bibligrafskih jedinica iz iste godine, onda se one označavaju sa slovima iz godine izdanja kao dodatnom oznakom te ih se razdvaja sa znakom tačka-zarez (;).**

**Primjer**:

Mesihović 2011a, 32. ; Mesihović 2011b, 324. ; Mesihović 2011c, 78.

* **Prilikom navođenja djela koje ima tri i više autora, navodi se samo prvi autor uz skraćenicu *et al* (opcija *italic*).**

**Primjer**:

Gavranović *et al*. 2023, 6.

* **Ukoliko se isti autor i djelo ponavlja u dvije ili više fusnote uzastopno, ponovo se navode sve prethodne odrednice, a ne Ibid. ili Isto.**

**Primjer:**

Bojanovski 1988, 69.

Bojanovski 1988, 69.

1. **INTERNET STRANICE**
* Navesti naziv i adresu stranice te datum pristupa.

**Primjer**:

ANUBiH. <https://godisnjak.anubih.ba/index.php/godisnjak/article/view/204> Pristup ostvaren: 01. 10. 2025.

1. **TELEVIZIJSKE EMISIJE, VIDEO PRILOZI i DVD ZAPISI**

Navesti prema sljedećem redoslijedu: Naziv emisije (opcija *Italic*), naziv televizije, temu emisije (opcija *Italic*) te datum emitiranja.

**Primjer**:

Politički magazin *Pošteno*, Federalna telvizija (FTV), *Pitanje dvije škole pod jednim krovom*? 09. 03. 2015.

1. **PRILOZI U TEKSTU**

Na priloge koji prate tekst autor se poziva u zagradama u kojima se navodi oznaka priloga i njegov redni broj, te se na slike poziva skraćenicom sl. na table skraćenicom Tbl., na karte izrazom karta, na tablice skraćenicom Tab., a na kataloške jedinice skraćenicom kat. br. Primjeri: (Sl. 1), (Tbl. 1), (Tab. 2), (Karta 3), (Kat. br. 1)

1. **SLIKOVNI PRIKAZI**

Ukoliko su slike autorske, odnosno nastale za potrebe rukopisa, navodi se slijedeći opis i naznaka:

1. **Slika 1. Pogled na ostatke rimskog grada na Ilidži – Aquae S... (snimio E. Veletovac)**
2. **Slika 2. Plan lokaliteta (izradio Đ. Basler)**

Ukoliko su slike preuzete iz već prethodno objavljene literature, u zagradi se navodi bibliografska jedinica:

1. **Slika 3. (Busuladžić 2010, 79.)**

Ako je prethodno objavljeni slikovni materijal dodatno obrađen od strane autora za potrebe rukopisa, to je potrebno i naglasiti na slijedeći način:

1. **Slika 4. Tlocrt Mogorjela (Basler 1990, 14. Obradio Š. Žunić)**
2. **Karta 1. Položaj Raševa i Konjevć polja na karti BiH (©Google maps; obradio G. Popović)**

Ukoliko se autori odluče za metod table kao slikovnog priloga onda ista dolazi na kraju glavnog teksta u rukopisu. Svaka tabla mora sadržavati nacrtano mjerilo. Minimalna kvaliteta fotografije i karte treba iznositi 300 dpi, a crteža 600 dpi. Slikovne priloge je potrebno dostaviti kao dio rukopisa, a po želji autora ili na zahtjev uredništva iste se mogu priložiti i u zasebnoj datoteci sa jasno naznačenim uputstvima. Za slikovne priloge prihvatljivi su slijedeći formati: jpg, tiff, psd, fh ili ai. Broj priloga treba biti primjeren veličini teksta, te u suprotnom uredništvo zadržava pravo neprihvaćanja rukopisa, odnosno bit će obavljene konsultacije sa autorom povodom dotičnog pitanja. Autori su dužni osigurati dopuštenje autorskih prava za korištenje svih ilustracija za koje nisu nosioci autorskih prava i uz obavezno navođenje izvora.

1. **UPUTSTVA ZA NAVOĐENJE BIBLIOGRAFIJE**

Popis bibliografskih jedinica navodi se abecednim redom uz hronološko redanje radova istog autora. U slučaju da je korišteno više radova istog autora, a koji su objavljeni iste godine, onda se iza godine publiciranja dodaju slova a, b, c, d...(kako u referencama, tako i u bibliografiji). Nakon popisa djela koja su napisana od strane jednog autora, navode se radovi u kojima je isti prvi od dvoje autora, zatim prvi od troje autora, a onda prvi od četvero ili više autora. Sva djela se kao i u prvom slučaju navode hronološki prema godini izdanja. **Font slova u popisu bibliografskih jedinica je Times New Roman, veličina 11, prored 1.5, a tekst poravnat opcijom Justify**. Bibliografski popis se u zavisnosti od korištene građe i literature sastoji iz jedne ili više cjeline. Prvo se navode skraćenice (ukoliko ih ima), zatim izvori (ukoliko ih je autor koristio), a onda literatura. Izvori i literatura se ne mogu zajedno podvesti pod jednu cjelinu. Naslov i podnaslov knjige, kao i naziv časopisa navode se u kurzivu. Skraćivanje naslova i naziva časopisa (poput GZM, CBI) nije dozvoljeno već prilikom svakog navođenja istog, potrebno je napisati puni naziv časopisa. Ukoliko je rad objavljen dvojezično, onda je potrebno navesti oba naslova, sa znakom jednakosti između njih. Ako je monografija publicirana u seriji ili kao posebno izdanje, također je obavezno to i napomenuti. Informacije dobijene neformalnim putem, a koje se spominju u referencama nije potrebno stavljati u bibliografiju (e-mail, usmeni razgovori i sl.). Bibliografske jedinice u popisu na kraju rada navode se prema slijedećim primjerima:

1. **Pisani izvori na klasičnim jezicima**

Ime izvora (ukoliko je poznat), puni naziv knjige (italic), u zagradi je potrebno navesti prevodioca ili urednika izdanja (ime skraćeno – samo inicijal, a prezime kompletno), mjesto izdanja, godina izdanja.

**Primjer**: Theophanes Confessor, *The Chronicle of Theophanes Confessor,* (prev. C. Mango – R. Scott), New York 1997.

1. **Neobjavljena arhivska građa**

U opisu izvora i literature donose se puni nazivi korištenih fondova, kao i puni naziv institucije kojoj fond pripada. U zagradi se navodi skraćenica arhivske institucije i fonda.

**Primjer:** Arhiv Bosne i Hercegovine (ABiH)

Fond: Zemaljska vlada Sarajevo (ZVS)

1. **Objavljeni izvori**

U bibliografskom popisu se objavljeni izvori, kao što su putopisna građa i memoari ili zbirke zakona, navode na slijedeći način: Prezime i prvo slovo priređivača djela, zatim godina izdanja, naziv djela (*italic*), mjesto izdanja i naziv izdavača. Ukoliko priređivač nije poznat, u tom slučaju se navodi samo naziv knjige (*italic*), godina izdanja, mjesto izdanja i naziv izdavača.

**Primjer:** *Kazneni zakon o zločincima i prestupima za Bosnu i Hercegovinu* (*iz 1879. godine*). 1884. Sarajevo: Naklada Zemaljske vlade.

1. **Štampa**

U slučaju štampe, navodi se samo naziv novina i mjesto izdanja.

**Primjer:** Oslobođenje, Sarajevo.

1. **Knjige**
* Ako knjiga ima jednog autora, publikacija se navodi na slijedeći način: prezime autora, prvo slovo imena, godina izdanja, naslov knjige (*italic*), izdavač.

**Primjer:** Kaljanac, A. 2024. *U stranoj zemlji – Ćiro Truhelka u Bosni i Hercegovini*, Akademija nauka i umjetnosti Bosne i Hercegovine.

* Ako je knjiga napisana dvojezično, navode se oba naslova.

**Primjer:** Busuladžić, A. 2011. *Rimske vile u Bosni i Hercegovini = Roman villas in Bosnia and Herzegovina*, Zemaljski muzej Bosne i Hercegovine.

* Ako knjiga ima dva ili tri autora, prvo se navodi prezime i prvo slovo imena prvog autora, a zatim redoslijedom na isti način podaci i za ostale autore. Nakon toga se navode godina izdanja, naslov knjige (*italic*), izdavač.

**Primjer:** Džino, D, Domić Kunić A. 2013. *Rimski ratovi u Iliriku. Povijesni antinarativ*, Školska knjiga.

* Ako knjiga ima četiri ili više autora, prvo se navodi prezime i prvo slovo imena prvog autora, a zatim skraćenica et al. (*italic*). Nakon toga se navode godina izdanja, prezime i prvo slovo imena svih autora, naslov knjige (*italic*), izdavač.

**Primjer:** Horvat, M. *et al*. 2007. Horvat, M, Lamut J, Medved J, Culiberg M, Djuric B, Vičič B. *Sela pri Dobu, Arheologija na avtocestah Slovenije* 2, Zavod za varstvo kulturne dediščine Slovenije.

* U slučaju da knjiga ima više izdanja, na godini izdanja (ukoliko nije prvo izdanje) navodi se broj.

**Primjer:** Kamberović, H. 20172. *Džemal Bijedić. Politička biografija*, Udruženje za modernu historiju/Udruga za modernu historiju.

1. **Poglavlje u knjigama**
* Poglavlje u knjizi zahtijeva navođenje prezimena, prvog slova imena, godinu izdanja, naslov poglavlja pod navodnicima, zatim prijedloga „u“ naslov knjige (*italic*), ime i prezime urednika, u zagradi ur., izdavač, broj stranica. Ukoliko je knjiga napisana na stranom jeziku umjesto prijedloga „u“, navodi se „in“, a umjesto „ur.“ navodi se „ed.“ ili „eds.“, u zavisnosti da li knjiga ima jednog ili više urednika.

**Primjeri:** Gračanin, H. 2015. „Kraj antike na hrvatskim prostorima“, u: *Nova zraka u evropskom svjetlu: Hrvatske zemlje u ranom srednjem vijeku (oko 550 – oko 1150)*. Zrinka Nikolić Jakus (ur.), Matica hrvatska, 3 – 36.

Leleković, T, Rendić-Miočević, A. 2012. „Rural settlements“, in: *The Archaeology of Roman Southern Pannonia – The state of research and selected problems in the Croatian part of the Roman provinces of Pannonia*. Branka Migotti (ed.), Archaeopress Roman Archaeology, 279 – 311.

1. **Članak u naučnom časopisu**
* Prilikom navođenja korištenih članaka iz naučnih časopisa, prvo se piše prezime, zatim prvo slovo imena autora, godina izdanja, naslov članka, puni naziv časopisa (*italic*), broj časopisa, izdavač, broj stranica.

Primjer: Basler, Đ. 1958. Bazilike na Mogorjelu, *Naše starine* 5, Zemaljski zavod za zaštitu spomenika kulture i prirodnih rijetkosti Narodne Republike Bosne i Hercegovine, 45 – 62.

1. **Članak u zborniku radova kongresa ili naučnog skupa**
* Kada se popisuju članci koji su objavljeni unutar zbornika radova, prvo se navodi prezime, prvo slovo imena, godina izdanja, naslov članka pod navodnicima, prijedlog „u“, naslov publikacije (*italic*), broj časopisa (ukoliko postoji), ime i prezime urednika, u zagradi ur., izdavač, broj stranica. U slučaju da je publikacija na stranom jeziku umjesto prijedloga „u“, navodi se „in“, a umjesto „ur.“ navodi se „ed.“ ili „eds.“, u zavisnosti da li knjiga ima jednog ili više urednika.

**Primjer:** Paškvalin, V. 2002. Grad Jajce i njegova bliže područje pri kraju antike i na početku kasne antike s osobitim obzirom na kršćanstvo, u: *Jajce (1396 – 1996): Zbornik radova sa znanstvenog simpozija u povodu 600. obljetnice spomena imena grada Jajca, Jajce, 5 – 7. 12. 1996. godine*. Dubravko Lovrenović (ur.), Društvo za zaštitu kulturno – povijesnih i prirodnih vrijednosti Jajca & Općina Jajce, 17 – 29.

1. **Magistarski rad ili doktorska disertacija**
* Navođenje djela koje predstavlja rukopis magistarskog rada ili doktorske disertacije, radi se na slijedeći način: prezime, prvo slovo imena, godina odbrane rada ili disertacije, naslov rada ili disertacije (italic), napomena da se rado o magistarskom radu ili doktorskoj disertaciji, univerzitet na kojem je rad odbranjen.

Primjer: Šehić, Z. 2001. *Bosanskohercegovački zemaljski pripadnici u vojnoj organizaciji Habsburške Monarhije*, doktorska disertacija, Univerzitet u Sarajevu.

1. **Digitalne epigrafske baze**
* U bibliografiji, digitalne epigrafske baze se navode na slijedeći način:

EDH = Epigraphische Datenbank Heidelberg (Service provider: Heidelberger Akademie der Wissenschaften). http://edh-www.adw.uni-heidelberg.de/home?&lang=de [zadnji pristup / last checked 2020-9-23].

EDR = Epigraphic Database Roma (Service provider: DigiLab Centro interdipartimentale di ricerca e servizi, Sapienza Università di Roma). http://www.edr-edr.it [zadnji pristup / last checked 2020- 9-23].

LUPA = UBI ERAT LUPA – Roman Stone Monuments (Friederike und Ortolf Harl, (Bilddatenbank zu antiken Steindenkmälern). http://lupa.at [zadnji pristup / last checked 2020-9-23]

1. **Internet stranice**
* Navodi se naziv, adresa korištene stranice i datum pristupa.

Primjer: Muzej Sarajeva. <https://ejournals.ff.unsa.ba/index.php/radovihhua/ag> Pristup ostvaren: 27. 01. 2025.

1. **TV emisije, video i dvd zapisi**
* Navodi se naziv emisije (*italic*). Naziv televizije. Naziv emisije. Tema emisije (*italic*). Datum emitiranja.

**Primjer**: Politički magazin *Pošten*o. Federalna televizija (FTV). *Pitanje dvije škole pod jednim krovom*? 09. 03. 2015.

1. **OBJAVLJIVANJE PRIKAZA**
* Prikazi mogu imati maksimalno do šest (6) kartica teksta. Navodi se ime i prezime autora čije djelo se predstavlja, zatim naslov djela (*italic*), grad u kojem je knjiga objavljena, izdavač, godina te broj stranica.

**Primjer**: Ibrahim Krzović, *Stari ljetnikovci, kule i čardaci*, Sarajevo: El – Kalem – izdavački centar Rijaseta islamske zajednice u Bosni i Hercegovini / Institut za islamsku tradiciju Bošnjaka, 2019, 536. str.

**NAPOMENA**: **Ukoliko rukopis bude prihvaćen za objavu, autori su dužni potpisati izjavu o preuzimanju odgovornosti u slučaju eventualnih sporova vezanih za povredu autorskih prava. Potpisana „*Izjava o autorskim pravima*“ obavezna je prije objavljivanja članka.**